Протокол № 4/ 16.04.2019 г.

гр. Кърджали

 Днес, 16.04.2019 г. от 17:30 ч., в сградата на Общински център за култура и младежки дейности, гр. Кърджали, ул. „Мара Михайлова“ № 8, ет. 2, се проведе заседание на Районна избирателна комисия в девети район – Кърджали (РИК 09), назначена с Решение на Централната избирателна комисия № 81-ЕП/05.04.2019 г.

 В обявения начален час на заседанието присъстват, както следва:

|  |  |
| --- | --- |
| ПРЕДСЕДАТЕЛ: | ПЕТЪР ИВАНОВ ЗАХАРИЕВ |
| ЗАМЕСТНИК ПРЕДСЕДАТЕЛ: | ВЕЛИЧКА ДИМИТРОВА ГЕОРГИЕВА |
| ЗАМЕСТНИК ПРЕДСЕДАТЕЛ: | ДАНИЕЛ ТОЧЕВ ДЕЛЧЕВ |
| СЕКРЕТАР: | БЕРКАНТ МЕТИН БАРЗАТ |
| ЧЛЕНОВЕ: | ДИМИТЪР КИРОВ ДИМИТРОВ |
|  | ЕЛИЦА МОМЧИЛОВА ЮРКЕНОВА |
|  | ЕМИЛИЯ БЕЛЕВА ВЛАДЕВА |
|  | СТАВРИН ГЕОРГИЕВ СТАВРЕВ |
|  | ИВАН ПЛАМЕНОВ РОБОВ |
|  | ПАВЕЛ БОГОМИЛОВ ГАТЕВ |
|  | ДИМИТРИЯ ДРАГАНОВА ВАСИЛЕВА |
|  | ДЖЕВДЕТ ШАКИР МУСТАФА |
|  | ХРИСТИНА КРАЛЕВА ГЕОРГИЕВА |
|  | ИВАН СТЕФАНОВ КАДЪНКОВ |
| ОТСЪСТВАТ: | РОСИЦА МИТКОВА ЕСКОВА  |

Присъстват повече от половината членове на РИК 09 Кърджали, поради което на основание чл. 70, ал. 3 от Изборния кодекс, е налице изискуемият кворум за провеждане на заседанието. Председателят откри заседанието и предложи следния

ДНЕВЕН РЕД:

|  |  |  |
| --- | --- | --- |
| **№** | **Решения** | **Докладва** |
|  | Утвърждаване на единен образец на форма за предоставяне на данни за съставите на СИК от кметовете на общини във Девети избирателен район - Кърджалийски до Районна избирателна комисия - Кърджали, след проведените консултации с политическите партии и коалиции. | Петър Захариев - председател |
|  | Разни.  |  |

 Присъстващите членове на РИК 09 Кърджали единодушно приеха предложения дневен ред.

 По така обявеният от председателя на РИК – Кърджали г-н Захариев дневен ред и след направените разисквания комисията прие следните решения:

**По точка 1:**

РЕШЕНИЕ
№ 10-ЕП
Кърджали, 16.04.2019

ОТНОСНО: Утвърждаване на единен образец на форма за предоставяне на данни за съставите на СИК от кметовете на общини в Девети избирателен район - Кърджалийски до Районна избирателна комисия - Кърджали, след проведените консултации с политическите партии и коалиции

На основание чл. 72, ал. 1, т. 1 и 4 и чл. 91, ал. 7 и ал. 8 от ИК, Районна избирателна комисия – Кърджали

**Р Е Ш И:**

1. Утвърждава единен образец на таблица (Приложение №1), в която да бъде оформено писменото предложение на кметовете на общини за състав и резервни членове на секционните избирателни комисии.

           Предложението съдържа наименованието на партията или коалицията, длъжност в комисията, имената на предложените лица, единен граждански номер, телефон на предложеното лице, образование, населеното място и адрес, на който се намира съответната СИК.

1. С оглед задължението на РИК за незабавно публикуване на решенията на интернет страницата на комисията и в изпълнение на Решение № 150 EП/ 11.04.2019 г. на ЦИК, общините, едновременно с документите на хартиен носител от проведените консултации при кмета на съответната община, представят в РИК - Кърджали - Приложение №1, попълнено в електронен вид, на електронна поща rik09@cik.bg

            а/ при постигнато съгласие в хода на консултациите, се изпращат предложенията на кметовете на общини за състави на СИК, съдържащи необходимата информация за предложените членове на СИК, в т. ч. длъжност в комисията и партията/коалицията, която ги предлага;

б/ извън случаите по б. а) се изпращат предложенията за състави на СИК на партиите и коалициите, представени при консултациите, съдържащи необходимата информация за предложените членове на СИК.

1. Утвърденият с настоящото решение образец – Приложение 1, да бъде предоставен незабавно след приемането му по имейл на общините на територията на Девети избирателен район - Кърджалийски, за своевременно ползване при предстоящото провеждане на консултации с парламентарно представените партии.
2. Приложението да бъде предоставено и на всички политически субекти на територията на Девети избирателен район - Кърджалийски, за унифициране на формата на предложенията им за състави на СИК на предстоящите консултации по общини.
3. За Резервните членове се попълва и представя отделен списък.

Решението на Районна избирателна комисия може да бъде оспорвано в тридневен срок от обявяването му по реда на чл. 73, ал. 1 от ИК пред Централна избирателна комисия, която се произнася в тридневен срок.

Гласували: 14 членове на РИК:

* За: 14
* Против: 0

РЕШЕНИЕТО Е ПРИЕТО

Преди преминаване към точка 2 от дневния ред г-жа Росица Ескова – член на РИК, се присъедини към заседанието.

**По точка 2 - Разни:**

По втора точка се обсъди провеждането на проверки от представители на РИК на секционните избирателни комисии, находящи се на територията на Девети избирателен район – Кърджалийски.

Поради изчерпване на дневния ред на заседанието, председателя го закри.

ПРЕДСЕДАТЕЛ:

 ПЕТЪР ЗАХАРИЕВ

СЕКРЕТАР:

 БЕРКАНТ БАРЗАТ